
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας του Δη¬ 


μοτικού Παιδικού Σταθμού Σκοπέλου Γέρας. 1 

Έγκριση του Οργανισμού Εσωτερικής Υπηρεσίας 
(ΟΈ.Υ.) του Νομικού Προσώπου Αθλητικό Κέντρο 

του Δήμου Παλαμά, Ν. Καρδίτσας. 2 

Κατάργηση καταφυγίου άγριας ζωής στις περιοχές 
Κουρούπα - Κουρταλιώτη των Δήμων Φοίνικα και 

Λάμπης Ν. Ρεθύμνης Περιφέρειας Κρήτης. 3 

Ίδρυση μονίμου καταφυγίου άγριας ζωής στην περιο¬ 
χή «Πρέβελη» των Δήμων Φοίνικα και Λάμπης Ν. Ρε¬ 
θύμνης Περιφέρειας Κρήτης. 4 


ΑΠΟΦΑΣΕΙ Σ 

Αριθ. 8900 (1) 

Έγκριση Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Σκοπέλου Γέρας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

Α) Του άρθρου 12 Ν 2880/2001 (ΦΕΚ 9/τ.Α'/30.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας διοίκησης και άλλες διατά¬ 
ξεις». 

Β) Του άρθρου 9του Ν. 2503/1997 (ΦΕΚ 107/1997τ.Α') 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

Γ) Του άρθρου 12 του 1188/1981 «Περί κυρώσεως του 
Κώδικα περί καταστάσεως Προσωπικού Οργανισμών Το¬ 
πικής Αυτοδιοίκησης», όπως αυτό αντικαταστάθηκε από 
τις όμοιες της παρ. 5 του άρθρου 8 του Νόμου 2307/1995 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις». 

Δ) Του Ν. 1431/1984 (ΦΕΚ 46/τ.Α'/16.4.1984) «Ρύθμιση 


θεμάτων φορέων κοινωνικής πρόνοιας - παιδικής προ¬ 
στασίας και άλλες διατάξεις». 

Ε) Του άρθρου 26 παρ. 3 Ν. 2819/2000 (ΦΕΚ 84/τ.Α'/ 
15.3.2000) «Ίδρυση Εταιρείας Ολυμπιακό χωριό 2004 
προστασία Ολυμπιακών Συμβόλων και Σημάτων και άλλες 
διατάξεις». 

Στ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως ισχύει με τις τροποποιήσεις του. 

Ζ) Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

Η) των Π.Δ. των 50/2001 (ΦΕΚ39/Α75.3.2001) «Καθορι¬ 
σμός των προσόντων διορισμού σε θέσεις φορέων του 
Δημοσίου Τομέα», 37α/1987 (ΦΕΚ11/Α71987) «Μερική 
επέκταση διατάξεων - που ισχύουν για τους Δημοσίους 
Υπαλλήλους και τους υπαλλήλους των άλλων νομικών 
προσώπων δημ. Δικαίου και στους υπαλλήλους των 
Ο.Τ.Α. και προσαρμογή στις ρυθμίσειςτου Ν. 1586/1986» 
και 22/1990 (ΦΕΚ 7/Α71980) «Μερική επέκταση διατάξε¬ 
ων - που ισχύουν για τους Δημοσίους Υπαλλήλους και 
τους υπαλλήλους των άλλων νομικών προσώπων δημ. Δι¬ 
καίου και στους υπαλλήλους των Ο.Τ.Α.» όπως ισχύουν 
κάθε φορά. 

Θ) Των άρθρων 26, 198 και 203 του Δ.Κ.Κ. (Π.Δ. 
410/1995), όπως ισχύουν 

I) Του 276/85 Π.Δ/τος (ΦΕΚ 102/1985τ.Α') «Δυναμικότη¬ 
τα και σύνθεση προσωπικού Κρατικών Παιδικών Σταθ¬ 
μών, ίδρυση Βρεφικών Τμημάτων» και του 92/1989 
Π.Δ/τος (41/1989 τ.Α’) με το οποίο τροποποιήθηκε το 
προηγούμενο ως προς τη δυναμικότητα του ανωτέρου 
Παιδικού Σταθμού. 

ΙΑ) Τις 2813/3.6.1987 (ΦΕΚ 22/Β71987) και Γ2β/5466/ 
5.12.1988 (ΦΕΚ 900/Β71988) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία των ορ¬ 
γανικών μονάδων διαφορετικής ονομασίας ιδρυμάτων 
κοινωνικής πρόνοιας εποπτευομένων από το Υπουργείο 
Υγείας και Πρόνοιας προς τις Διευθύνσεις , Τμήματα και 
αυτοτελή γραφεία και τον καθορισμό των κλάδων προϊ¬ 
σταμένων των μονάδων αυτών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΙΒ) Την 21/2001 απόφαση του Διοικητικού Συμβουλίου 
του Δημοτικού Παιδικού Σταθμού Σκοπέλου Γέρας. 

ΙΓ) Την 45/ 2002 απόφαση του Δημοτικού Συμβουλίου 
Γ έρας Λέσβου 

ΙΔ) Την γνωμοδότηση του Υπηρεσιακού Συμβουλίου 
Δημοτικών και Κοιν. Υπαλλήλων Ν. Λέσβου όπως αυτή 
διατείνεται στο 59/2002 πρακτικό συνεδρίασης με την 
οποία γνωμοδοτεί υπέρ της έγκρισης του Οργανισμού 
Εσωτερικής Υπηρεσίαςτου Δημοτικού Παιδικού Σταθμού 
Σκοπέλου Γέρας, αποφασίζουμε: 

Εγκρίνουμε την αριθμ. 21/2001 απόφαση του Διοικητι¬ 
κού Συμβουλίου του Δημοτικού Παιδικού Σταθμού Σκο¬ 
πέλου με την οποία ψηφίζεται ο Οργανισμός Εσωτερικής 
Υπηρεσίας του υπόψη Νομικού Προσώπου, που έχει ως 
εξής: 

Άρθρο 1 

Διάρθρωση υπηρεσιών 

Η υπηρεσία του Δημοτικού Παιδικού Σταθμού Σκοπέ¬ 
λου λειτουργεί σαν Τμήμα σύμφωνα με τη συσταική πρά¬ 
ξη προσαρμογής του, ή τυχόν τροποποιήσεις. 

Το τμήμα του Παιδικού Σταθμού Σκοπέλου αποτελείται 
από τα εξής γραφεία : 

Α) Γ ραφείο Π ροσχολικής Αγωγής 

Β) Γ ραφείο Διοικητικού - Οικονομικού. 

Άρθρο 2 

Αρμοδιότητες Γ ραφείων 

Α) Το Γ ραφείο Προσχολικής Αγωγής επιμελείταιτην πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Β) Το Γ ραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεων της Παιδαγωγικής και Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των γραφείων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία , το προσωπικό τους γονείς και την υλι- 
κοτεχνική υποδομή του Σταθμού όπως: 

• Τον αριθμό και ειδικότητες του προσωπικού που είναι 
αναγκαίο προκειμένου να διασφαλιστεί η εύρυθμη λει¬ 
τουργία του. 

• Το παιδαγωγικό υλικό καιτονπάσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των γραφείων τους. 


7. Συνεργάζεται αρμονικά με το Γ ραφείο Διοικητικού - 
Οικονομικού το οποίο οφείλει να παρέχει κάθε στοιχείο 
για να διασφαλιστεί η εύρυθμη λειτουργία του Σταθμού 
και η επίτευξη των σκοπών του. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊστάμενου Γ ραφείου 
Προσχολικής Αγωγής 

Είναι υπεύθυνος: 

1. Γ ιατην εύρυθμη λειτουργία του Γ ραφείου καιτηντή- 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια συνεργασία με το παιδαγωγικό προ¬ 
σωπικό. 

3. Εποπτεύει όλο το προσωπικό του Γ ραφείου για τη 
σωστή εκτέλεση των καθηκόντων του. 

4. Εισηγείται στο Προϊστάμενο Τμήματος τις ανάγκες 
του Γ ραφείου σε προσωπικό και πάσης φύσεως εξοπλι¬ 
σμό καθώς και την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπι¬ 
κού, γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου γραφείου 
Διοικητικού - Οικονομικού 

1. Είναι υπεύθυνος για τηνπρομήθεια και τον έγκαιρο εφο¬ 
διασμό του Σταθμού με τα αναγκαία τρόφιμα και λοιπά υλι¬ 
κά που είναι απαραίτητα για την εύρυθμη λειτουργία του. 

2. Επιμελείταιτην εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσειτις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον προϊστάμενο τμήματος για την κα¬ 
τάρτιση του προϋπολογισμού - απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ Τ.Ε. 9 ΒΡΕΦΟΝΗΠΙΟΚΟΜΟΣ 
ΘΕΣΕΙΣ 2 

Βαθμός Δ’ -Α’ 

2. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

ΘΕΣΕΙΣ 1 
Βαθμός Δ’-Α’ 

3 ΚΛΑΔΟΣ ΔΕ 32 ΜΑΓΕΙΡΩΝ 
ΘΕΣΕΙΣ 1 

Βαθμός Δ’-Α’ 

4 ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
ΘΕΣΕΙΣ 2 

Βαθμός Ε’-Β’ 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α. ΜΟΝΙΜΟ ΠΡΟΣΩΠΙΚΟ 
1. ΤΕ 9 ΒΡΕΦΟΝΗΠΙΟΚΟΜΟΣ 
Θέσεις 1 

2. ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ 

Θέσεις 1 

Γ. ΕΠΟΧΙΑΚΟ ΠΡΟΣΩΠΙΚΟ 

3 Θέσεις προσωπικού διαφόρων ειδικοτήτων για την κά¬ 
λυψη εποχιακών ή άλλων περιοδικών αναγκών. 

Άρθρο 7 

Προϊστάμενοι Υπηρεσιακών Μονάδων 

1. Μετά την κατάργηση των προσωποπαγών θέσεων 
προϊστάμενοι κρίνονται κατά αποκλειστικότητα υπάλλη¬ 
λοι του κλάδου ΤΕ 9 Βρεφονηπιοκομίας. 

2. Προϊστάμενος του Γραφείου Διοικητικού - Οικονομι¬ 
κού επιλέγεται υπάλληλος του κλάδου ΠΕΙ Διοικητικού - 
Οικονομικού, ΤΕ17 Διοικητικού - Λογιστικού και ΔΕΙ Διοι¬ 
κητικού - Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στα Γ ραφεία γίνεται πά¬ 
ντοτε με απόφαση του Προέδρου του Δ.Σ. του Ν.Π.Δ.Δ., 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανηλίκων 
τέκνων, έγκυες γυναίκες, τόπος διαμονής κ.λ.π.) 

Προϊστάμενοι Τ μήματος και Γ ραφείων ορίζονται πάντο¬ 
τε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα Οργανισμό ρυθ¬ 
μίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002 ο οποίος ενι- 
σχύεται από τους ΚΑΠ, τροφεία κ.λ.π. ύψους 100.660 Ευ¬ 
ρώ (34.300.000 δρχ.) περίπου εφ όσον προσληφθούν 
όλοι και για τα επόμενα οικονομικά έτη το ύψος της δα¬ 
πάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 24 Ιουλίου 2002 

Η Γενική Γραμματέας Περιφέρειας 
Μ. ΣΚΕΜΠΕΡΗ 


Αριθ. 14142 (2) 

Έγκριση του Οργανισμού Εσωτερικής Υπηρεσίας 
(Ο.Ε.Υ.)του Νομικού Προσώπου Αθλητικό Κέντρο του 
Δήμου Παλαμά, Ν. Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Του Ν. 2503/1997 (ΦΕΚ 107/Α') «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Το άρθρο 14 του Ν. 2880/2001 (ΦΕΚ 9/Α730.1.2001) 
«Πρόγραμμα Πολιτεία για τη μεταρρύθμιση και τον εκ¬ 
συγχρονισμό της Δημόσιας Διοίκησης και άλλες διατά¬ 
ξεις». 

3. Το άρθρο 12του Ν. 1188/1981 (ΦΕΚ204/Α730.7.1981) 
«Περί κυρώσεως του κώδικα καταστάσεως προσωπικού 
οργανισμού Τοπικής Αυτοδιοίκησης», όπως αυτό αντικατα- 
στάθηκε από τις διατάξεις της παρ. 5 του άρθρου 8 του Ν. 
2307/1995 (ΦΕΚ 113/Α/15.6.1995) «Προσαρμογή νομοθε¬ 
σίας αρμοδιότητας Υπουργείου Εσωτερικών στις διατάξεις 
για την Νομαρχιακή Αυτοδιοίκηση και άλλες διατάξεις». 

4. Την 19/17.12.2001 απόφαση του Διοικητικού Συμ¬ 
βουλίου του Αθλητικού Κέντρου Δήμου Παλαμά, με την 
οποία ψηφίζεται ο Οργανισμός Εσωτερικής Υπηρεσίας 
του Αθλητικού Κέντρου Δήμου Παλαμά. 

5. Την 78/2002 απόφαση του Δημοτικού Συμβουλίου 
του Δήμου Παλαμά με την οποία γνωμοδοτεί θετικά υπέρ 
της έγκρισης της ανωτέρω απόφασης του Διοικητικού 
Συμβουλίου του Αθλητικού Κέντρου Δήμου Παλαμά. 

6. Την 70/12/8.5.2002 γνωμοδότηση του Υπηρεσιακού 
Συμβουλίου Προσωπικού Ο.Τ.Α. Νομού Καρδίτσας, η 
οποία γνωμοδοτεί θετικά επί της αριθμ. 19/17.12.2001 
απόφασης του Διοικητικού Συμβουλίου του Αθλητικού 
Κέντρου Δήμου Παλαμά, αποφασίζουμε: 

Εγκρίνουμε την αριθμ. 19/2001 απόφαση του Διοικητι¬ 
κού Συμβουλίου του Αθλητικού Κέντρου Δήμου Παλαμά, 
περί ψηφίσεως του Οργανισμού Εσωτερικής Υπηρεσίας 
αυτού ως εξής: ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΑΘΛΗΤΙΚΟΥ ΚΕΝΤΡΟΥ ΔΗΜΟΥ ΠΑΛΑΜΑ 

Άρθρο 1 

Διάρθρωση των Υπηρεσιών 

Οι υπηρεσίες του Αθλητικού Κέντρου Δήμου Παλαμά λει¬ 
τουργούν σε επίπεδο Γ ραφείου σύμφωνα με την αριθμ. 
4073/3.4.2001 συστατική πράξη προσαρμογής του. 

Α) Σε επίπεδο Γ ραφείου Γ υμναστηρίου ασκούνται όλες 
οι αρμοδιότητες του Ν.Π.Δ.Δ. 

1. Διοικητικών και Οικονομικών Υπηρεσιών. 

2. Συντήρησης και Κατασκευής Αθλητικών Εγκαταστά¬ 
σεων. 

3. Αθλητικών και Πολιτιστικών Δραστηριοτήτων. 

Άρθρο 2 

Αρμοδιότητες Γ ραφείου 

Το Νομικό Πρόσωπο λειτουργεί σε επίπεδο γραφείου 
και ως εκ τούτου στην αρμοδιότητα του ανήκει η άσκηση 
όλων των αρμοδιοτήτων του Νομικού Προσώπου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 3 

Καθήκοντα Υπαλλήλου 

1. Έχει την ευθύνη για την ομαλή λειτουργία τάξη και 
καθαριότητα του Δημοτικού χώρου άθλησης σε θέματα 
συντήρησης - καθαριότητας. 

2. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

3. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων για την διεξαγωγή Αθλητι¬ 
κών και Πολιτιστικών Εκδηλώσεων. 

4. Ενημερώνει τη Διοίκηση για τις ελλείψεις διαφόρων 
Αθλητικών Οργάνων και λοιπών ειδών συντήρησης και κα¬ 
θαριότητας. 

5. Φροντίζει και ελέγχει όλες τις Αθλητικές εγκαταστά¬ 
σεις που περιβάλουν το Δημοτικό Χώρο Άθλησης. 

6. Παραλαμβάνει και φυλάει το υλικό που προορίζεται 
για το Δημοτικό χώρο Άθλησης. 

7. Φροντίζει για τη διανομή του υλικού σύμφωνα με τον 
προορισμό τους. 

8. Προβαίνει σε καταστροφή και εκποίηση του άχρη¬ 
στου υλικού (αφού συσταθεί Επιτροπή όπως ο Νόμος ορί- 
ζει). 

9. Ευθύνεται για τη φύλαξη συντήρηση, επισκευή του 
υλικού και μέσων εξοπλισμού του Δημοτικού Χώρου 
Άθλησης. 

10. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

11. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά με την προμήθειά 
τους σε ετήσια βάση. 

12. Φροντίζει και έχει την ευθύνη για την συντήρηση 
όλων των εγκαταστάσεων ενός Δημοτικού Χώρου Άθλη¬ 
σης και συγκεκριμένα: 

Α) Των Κτιριακών Εγκαταστάσεων. 

Β) Των Ηλεκτρολογικών Εγκαταστάσεων. 

Γ) Των Υδραυλικών και Θερμοϋδραυλικών Εγκαταστά¬ 
σεων. 

Δ) Των Υπαίθριων Εγκαταστάσεων. 

Ε) Του χλοοτάπητα. 

Ζ) Κλάδεμα, Κόψιμο Χόρτων, Αίπανση, Ράντισμα, Σκά¬ 
ψιμο. 

13. Την ευθύνη της χάραξης των γραμμών σε οποιονδή- 
ποτε Αγωνιστικό Χώρο. Μόνο στην περίπτωση που οι γραμ¬ 
μές φαίνονται και απλώς χρειάζονται φρεσκάρισμα για το 
συγκεκριμένο αγώνα ποδοσφαίρου τότε το φρεσκάρισμα 
γίνεται από τον υπάλληλο κλάδου ΥΕ Γενικών Καθηκόντων 
Εργάτη, που έχει υπηρεσία στο γήπεδο αυτό. 

14. Μεριμνά για την καλή λειτουργία των αιθουσών γυ¬ 
μναστικής και των χώρων άθλησης. 

15. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

Άρθρο 4 

Στελέχωση των Υπηρεσιών του Νομικού Προσώπου 
Δημοσίου Δικαίου Δημοτικού Χώρου Άθλησης 

1. ΘΕΣΗ ΤΑΚΤΙΚΗ ΚΑΤΗΓΟΡΙΑΣ ΔΕ 

Κλάδος θέση Προβλεπόμενη θέση Καλυφθείσα 

ΔΕ Τεχνικών-Συντηρητών Κτιρίων 1 0 


2. ΘΕΣΗ ΠΡΟΣΩΡΙΝΗ - ΠΡΟΣΩΠΟΠΑΓΗ ΚΑΤΗΓΟΡΙΑΣ 
ΔΕ 

Κλάδος θέση Προβλεπόμενη θέση Καλυφθείσα 

ΔΕ Τεχνικών-Συντηρητών Κτιρίων 0 1 

Η προηγούμενη θέση προσωρινή - προσωποπαγής κε- 
νούμενη με οποιονδήποτε τρόπο καταργείται. 

Προβλέπονται Δύο (2) θέσεις διαφόρων Ειδικοτήτων 
για την αντιμετώπιση Εποχιακών Περιοδικών ή πρόσκαι¬ 
ρων αναγκών (άρθρο 18παρ. 12 Ν. 2503/97) 

Άρθρο 5 

Προϊστάμενος του Ν.Π.Δ.Δ. προέρχεται από την κατη¬ 
γορία ΔΕ 

Άρθρο 6 

Για το διορισμό τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες τις μεταβολές υπηρεσιακής κατάστασης, το προ¬ 
βάδισμα, ηθικές αμοιβές, τα πειθαρχικά αδικήματα, τη λύ¬ 
ση της υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 7 

1. Η Ταμειακή διαχείριση του Ν.Π.Δ.Δ. ΑΘΛΗΤΙΚΟ ΚΕ¬ 
ΝΤΡΟ ΔΗΜΟΥ ΠΑΛΑΜΑ θα ασκείται από την Ταμειακή 
Υπηρεσία του Δήμου Παλαμά η οποία θα φροντίζει για τις 
πληρωμές μισθοδοσίας, διαφόρων προμηθειών - έργων 
καθώς και διαφόρων τελών, φόρων χαρτοσήμου Ι.Κ.Α., 
Ταμεία υπαλλήλων κ.λ.π. σύμφωνα με τις διατάξεις των 
Ο.Τ.Α. 

2. Παρακολουθεί την κίνηση εσόδων - εξόδων του ανω¬ 
τέρω Ν.Π.Δ.Δ. και ενημερώνει τις ενδιαφερόμενες υπη¬ 
ρεσίες καθώς και το Διοικητικό Συμβούλιο του Νομικού 
Προσώπου 

Άρθρο 8 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 20.000 Ευρώ στον αντί¬ 
στοιχο Κ.Α. για την κάλυψη μισθοδοσίας του υπάρχοντος 
προσωπικού. 

Η μελλοντική επιβάρυνση του προϋπολογισμού του 
Νομικού Προσώπου απάτην ψήφιση του ανωτέρω Ο.Ε.Υ. 
δεν δύναται να υπολογισθεί. 

Άρθρο 9 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από τη δημοσίευσή του στην Εφημερίδα της 
Κυβερνήσεως. 

Το προσωπικό που υπηρετεί κατά τη δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γι’ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 24 Ιουλίου 2002 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ.4218 (3) 

Κατάργηση καταφυγίου άγριας ζωής στις περιοχές Κου- 
ρούπα - Κουρταλιώτη των Δήμων Φοίνικα και Λάμπης 
Ν. Ρεθύμνης Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του Ν.Δ. 86/69 Περί Δασικού Κώδικος. 

2. Τις διατάξεις του Ν.Δ. 996/71 Περί αντικαταστάσεως 

και συμπληρώσεως διατάξεων τινών του Νομοθετικού 
Διατάγματος 86/69 Περί Δασικού Κώδικος και κωδικοποι- 
ήσεως. 

3. Τις διατάξεις του Ν. 177/75 Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69. 

4. Το άρθρο 57 τροποποίηση και συμπλήρωση διατάξε¬ 
ων του Ν.Δ. 86/69 Δασικός Κώδικας (ΦΕΚ 7Α του Ν. 
2637/98 Σύσταση Οργανισμού Πιστοποίησης κ.τ.λ. ΦΕΚ 
200Α/1996) με το οποίο τροποποιήθηκαν τα άρθρα 253 
και 254του Ν.Δ. 86/69 όπως αυτά αντικαταστάθηκαν από 
τα άρθρα 3 και 4 του Ν. 177/75 ΦΕΚ 205 Α 

5. Την 414985/29.11.85 (ΦΕΚ 757/Β/18.12.1985) κοινή 
απόφαση των Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας Μέτρα διαχείρισης της 
άγριας πτηνοπανίδας όπως αυτή τροποποιήθηκε με τις 
366599/16.12.96 (ΦΕΚ 1188/Β/31.12.90) και 294283/ 

23.12.97 (ΦΕΚ68/Β/4.2.98) κοινές αποφάσειςτων Υπουρ¬ 
γών Εθνικής Οικονομίας και Γεωργίας. 

6. Την 89880/1506/31.3.2000 εγκύκλιο του Γενικού 
Δ/ντή Δασών και Φ. Π. (περί καταφυγίων άγριας ζωής). 

7. Τις διατάξεις του Ν. 2218/94 (ΦΕΚ 90Α) Ίδρυση Νο¬ 
μαρχιακής Αυτοδιοίκησης τροποποίηση διατάξεων για 
την πρωτοβάθμια αυτοδιοίκηση κ.λπ. όπως αυτές συ¬ 
μπληρώθηκαν με τις διατάξειςτου Ν. 2240 (ΦΕΚΑ'). 

8. Τις διατάξειςτου Ν. 2503/97 (ΦΕΚ 107/Α) «Διοίκηση, 
Οργάνωση, Στελέχωση της Περιφέρειας». 

9. Τις διατάξεις της Κ.Υ.Α. «Καθορισμός μέτρων και δια¬ 
δικασιών για τη διατήρηση των φυσικών οικοτόπων» (ΦΕΚ 
1289/28.12.98) και με την οποία ενσωματώθηκε στο Εθνι¬ 
κό Δίκαιο η οδηγία 92/43/ΕΟΚ «για τη διατήρηση των φυ¬ 
σικών οικοτόπων καθώς και της άγριας πανίδας και χλω¬ 
ρίδας» και η οδηγία 97/62/ΕΚ του Συμβουλίου της 

27.10.97 για την τεχνική και επιστημονική αναπροσαρμο¬ 
γή της οδηγίας 92/43/ΕΟΚ για τη διατήρηση των φυσικών 
οικοτόπων καθώς και της άγριας πανίδας και χλωρίδας 

10. Τις διατάξεις της διεθνούς Σύμβασης της Βέρνης, 
όπως κυρώθηκε με τον Ν. 1335/83 «Κύρωση Διεθνούς 
Σύμβασης για διατήρηση της άγριας ζωής και του φυσι¬ 
κού περιβάλλοντος της Ευρώπης» (ΦΕΚ 32Α/14.3.1983). 

11. Τις διατάξεις της Σύμβασης για τη βιολογική ποικι¬ 
λότητα, όπως κυρώθηκε με τον Ν. 2204/94 «Κύρωση σύμ¬ 
βασης για τη βιολογική ποικιλότητα» και ιδίως τις διατά¬ 
ξεις του άρθρου 8 αυτής (ΦΕΚ 59Α/15.4.94). 

12. Τις διατάξεις της Διεθνούς Σύμβασης της Βόννης 
όπως κυρώθηκε με το Ν. 2719/99 «Κύρωση της Διεθνούς 
σύμβασης για τη διατήρηση των αποδημητικών της 
άγριας πανίδας» (ΦΕΚ 106/Α/26-5-99) 

13. Το Π.Δ. 67/1981 (ΦΕΚ 23/Α/30.1.1981) «Περί προ¬ 
στασίας της αυτοφυούς χλωρίδας και άγριας πανίδας και 


καθορισμού διαδικασίας συντονισμού και ελέγχου της 
ερεύνης επ’ αυτών». 

14. Το γεγονός ότι η περιοχή είναι ενταγμένη στο κοινο¬ 
τικό δίκτυο των περιοχών ειδικής προστασίας ορνιθοπα- 
νίας (5.Ρ.Α.) και σε εφαρμογή του άρθρου 4.1. της οδη¬ 
γίας 79/409 Ε.Ο.Κ. «για τη διατήρηση των άγριων πτη¬ 
νών). 

15. Τις διατάξεις της Σύμβασης Ραμσάρ (1971) όπως 
κυρώθηκε με το Ν.Δ. 191/1974 «Περί κυρώσεως της εν 
Ραμσάρ του Ιράν κατά την 201 Φεβρουάριου 1971 υπο- 
γραφείσης Διεθνούς Συμφωνίας περί προστασίας των 
διεθνούς ενδιαφέροντος υγροτόπων, ιδία ως υγροβιότο¬ 
πων» (ΦΕΚ 350/Α/1974) και τις μεταγενέστερες τροπο¬ 
ποιήσεις που κυρώθηκαν με το Ν. 1751/1988 «Κύρωση 
Πρωτοκόλλου τροποποιητικού της Σύμβασης Ραμσάρ 
1971 για την προστασία των διεθνούς ενδιαφέροντος 
υγροτόπων ιδία ως υγροβιότοπων» (ΦΕΚ 84/Α/1991) 

16. Την 4227/1.8.2001 ίδρυση καταφυγίου άγριας ζωής 
στην περιοχή Κουρούπα- Κουρταλιώτη των Δήμων Φοίνι¬ 
κα και Λάμπης Νομού Ρεθύμνης, αποφασίζουμε: 

Καταργούμε το Καταφύγιο άγριας ζωής στην περιοχή 
Κουρούπα - Κουρταλιώτη των Δήμων Φοίνικα και Λάμπης 
της Περιφέρειας μας λόγω ίδρυσης δυο νέων καταφυ¬ 
γίων στην περιοχή αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 18 Ιουλίου 2002 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθ. 4224 (4) 

Ίδρυση μονίμου καταφυγίου άγριας ζωής στην περιοχή 
«Πρέβελη» των Δήμων Φοίνικα και Λάμπης Ν. Ρεθύ¬ 
μνης Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του Ν.Δ. 86/69 Περί Δασικού Κώδικος. 

2. Τις διατάξειςτου Ν.Δ. 996/71 Περί αντικαταστάσεως 

και συμπληρώσεως διατάξεων τινών του Νομοθετικού 
Διατάγματος 86/69 Περί Δασικού Κώδικος και κωδικοποι- 
ήσεως. 

3. Τις διατάξεις του Ν. 177/75 Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69. 

4. Το άρθρο 57 τροποποίηση και συμπλήρωση διατάξε¬ 
ων του Ν.Δ. 86/69 Δασικός Κώδικας (ΦΕΚ 7Α του Ν. 
2637/98 Σύσταση Οργανισμού Πιστοποίησης κ.τ.λ. ΦΕΚ 
200Α/1996) με το οποίο τροποποιήθηκαν τα άρθρα 253 
και 254 του Ν.Δ. 86/69 όπως αυτά αντικαταστάθηκαν από 
τα άρθρα 3 και 4 του Ν. 177/75 ΦΕΚ 205 Α). 

5. Την 414985/29.11.85 (ΦΕΚ 757/Β/18.12.1985) κοινή 
απόφαση των Υφυπουργού Εθνικής Οικονομίας και Ανα¬ 
πληρωτή Υπουργού Γ εωργίας Μέτρα διαχείρισης της 
άγριας πτηνοπανίδας όπως αυτή τροποποιήθηκε με τις 
366599/16.12.96 (ΦΕΚ 1188/Β/31.12.90) και 294283/ 

23.12.97 (ΦΕΚ68/Β/4.2.98) κοινές αποφάσεις των Υπουρ¬ 
γών Εθνικής Οικονομίας και Γ εωργίας. 

6. Την αριθμ. 89880/1506/31.3.2000 εγκύκλιο του Γενι¬ 
κού Δ/ντή Δασών και Φ.Π. (περί καταφυγίων άγριας ζω¬ 
ής)· 

7. Τις διατάξεις του Ν. 2218/94 (ΦΕΚ 90Α) Ίδρυση Νο¬ 
μαρχιακής Αυτοδιοίκησης τροποποίηση διατάξεων για 
την πρωτοβάθμια αυτοδιοίκηση κ.λπ. όπως αυτές συ¬ 
μπληρώθηκαν με τις διατάξειςτου Ν. 2240 (ΦΕΚ 153Α). 

8. Τις διατάξειςτου Ν. 2503/97 (ΦΕΚ 107/Α) «Διοίκηση, 
Οργάνωση, Στελέχωση της Περιφέρειας κ.λπ.». 

9. Τις διατάξεις της Κ. Υ.Α. «Καθορισμός μέτρων και δια- 
δικασιώνγιατη διατήρηση των φυσικών οικοτόπων» (ΦΕΚ 
1289/28.12.98) με την οποία ενσωματώθηκε στο Εθνικό 
Δίκαιο η οδηγία 92/43/ΕΟΚ «για τη διατήρηση των φυσι¬ 
κών οικοτόπων καθώς και της άγριας πανίδας και χλωρί¬ 
δας» και η οδηγία 97/62/ΕΚ του Συμβουλίου της 27.10.97 
για την τεχνική και επιστημονική αναπροσαρμογή της 
οδηγίας 92/43/ΕΟΚ για τη διατήρηση των φυσικών οικο- 
τόπων καθώς και της άγριας πανίδας και χλωρίδας. 

10. Τις διατάξεις της Διεθνούς Σύμβασης της Βέρνης 
όπως κυρώθηκε με το Ν. 1335/83 «Κύρωση Διεθνούς Σύμ¬ 
βασης για τη διατήρηση της άγριας ζωής και του φυσικού 
περιβάλλοντος της Ευρώπης (ΦΕΚ 32 Α/14.3.1983). 

11. Τις διατάξεις της Σύμβασης για τη βιολογική ποικι¬ 
λότητα όπως κυρώθηκε με το Ν. 2204/94 (Κύρωση Σύμ¬ 
βασης για την βιολογική ποικιλότητα) και ιδίως τις διατά¬ 
ξεις του άρθρου 8 αυτής (ΦΕΚ 59 Α/15.4.94). 

12. Τις διατάξεις της Διεθνούς Σύμβασης της Βόννης 
όπως κυρώθηκε με το Ν. 2719/99 «Κύρωση της Διεθνούς 
Σύμβασης για τη διατήρηση των αποδημητικών της 
άγριας πανίδας» (ΦΕΚ 106/Α/26.5.99). 

13. Το Π.Δ. 67/1981 (ΦΕΚ 23/Α/30.1.1981) «Περί προ¬ 
στασίας της αυτοφυούς χλωρίδας και άγριας πανίδας και 
καθορισμού διαδικασίας συντονισμού και ελέγχου της 
ερεύνης επ’ αυτών». 

14. Το γεγονός ότι η περιοχή είναι ενταγμένη στο Κοι¬ 
νοτικό δίκτυο των περιοχών ειδικής προστασίας ορνιθο- 
πανίδας (δ.Ρ.Α.) και σε εφαρμογή του άρθρου 4.1. της 
οδηγίας 79/109/Ε.Ο.Κ. για τη διατήρηση των άγριων πτη¬ 
νών. 

15. Τις διατάξεις της Σύμβασης Ραμσάρ (1971) όπως 
κυρώθηκε με το Ν.Δ. 191/1974 «περί κυρώσεως της εν 
Ραμσάρ του Ιράν κατά την 2α Φεβρουάριου 1971 υπο- 
γραφείσης Διεθνούς Συμφωνίας περί προστασίας των 
διεθνούς ενδιαφέροντος υγροτόπων, ιδία ως υγροβιότο¬ 
πων» (ΦΕΚ 350/Α/1974 ) και τις μεταγενέστερες τροπο¬ 
ποιήσεις που κυρώθηκαν με το Ν. 1751/1988 «Κύρωση 
Πρωτοκόλλου τροποποιητικού της Σύμβασης Ραμσάρ 
1971 για την προστασία των διεθνούς ενδιαφέροντος 
υγροτόπων ιδία ως Υγροβιότοπων» (ΦΕΚ 84/Α/1991). 

16. Την από 4223/18.7.2002 ΕΚΘΕΣΗ-ΕΙΣΗΓΗΣΗ του 
Δασολόγου Βουρβαχάκη Στυλιανού και της Δασοπόνου 
Παπαγιαννάκη Ελένης με την τελική πρόταση των για την 
ανάγκη ίδρυσης του καταφυγίου άγριας ζωής στη θέση 
«Πρέβελη» των Δήμων Φοίνικα Λάμπης Ν. Ρεθύμνης της 
Περιφέρειας μας, για τους λόγους που αναλυτικά αναφέ- 
ρονται σ’ αυτήν, αποφασίζουμε: 

1. Ιδρύουμε μόνιμο καταφύγιο άγριας ζωής στη θέση 
«Πρέβελη» των Δήμων Φοίνικα Λάμπης Ν. Ρεθύμνης της 
Περιφέρειας μας σε έκταση εμβαδού 4000 στρέμματα 
που είναι απαραίτητο για τη διατροφή, διαχείμανση, ανα¬ 


παραγωγή διάσωση των ειδών της άγριας πανίδας και αυ¬ 
τοφυούς χλωρίδας. 

2. Η έκταση του καταφυγίου άγριας ζωής όπως αυτή απει¬ 
κονίζεται στο θεωρημένο από τη Δ/νση Δασών Ρεθύμνης 
απόσπασμα χάρτη κλίμακας 1:50.000 που επισυνάπτεται 
στην παρούσα ορίζεται ως εξής: Ξεκινάει από τη γέφυρα 
του Μεγάλου Ποταμού ακολουθεί τον αγροτικό δρόμο έως 
το Δρυμισκιανό Αμμουδι συνεχίζει δυτικά την παραλία έως 
ότου συναντήσει την εκβολή του ρυακιού που βρίσκεται δυ¬ 
τικά της εκκλησίας Αγ. Ονούφριου, το ακολουθεί Βόρεια 
έως τη Μονή Πρέβελη από εκεί στρέφεται ανατολικά έως 
ότου συναντήσει την ασφαλτοστρωμένη οδό Πρέβελη - 
Ασώματος την οποία ακολουθεί έως την γέφυρα του Μεγά¬ 
λου Ποταμού όπου και ξεκίνησε. 

3. Εντός του καταφυγίου άγριας ζωής απαγορεύεται η 
Θήρα κάθε θηράματος και κάθε είδους άγριας πανίδας, η 
σύλληψη κάθε είδους άγριας πανίδας για μη ερευνητι¬ 
κούς σκοπούς, η καταστροφή κάθε είδους ζώνης με φυ¬ 
σική βλάστηση, η καταστροφή των ζωντανών φυτοφρα¬ 
κτών, η αμμοληψία, η αποστράγγιση και αποξήρανση 
ελωδών εκτάσεων, η ρύπανση των υδατικών πόρων και η 
ένταξη έκτασης καταφυγίου άγριας ζωής σε πολεοδομι- 
κό ή ρυμοτομικό σχεδίασμά. Η εκτέλεση έργων ή εργα¬ 
σιών και ιδίως αλιευτικά έργα, έργα αναδασμού, τουρι¬ 
στικές και βιομηχανικές εγκαταστάσεις, κατασκηνώσεις, 
λατομεία, μεταλλεία και δρόμοι εκτελούνται αφού προη¬ 
γουμένως έχει υποβληθεί μελέτη περιβαλλοντικών επι¬ 
πτώσεων τύπου Α’ και έχει χορηγηθεί έγκριση περιβαλ¬ 
λοντικών όρων. Κατ’ εξαίρεση επιτρέπεται η σύλληψη ει¬ 
δών της άγριας πανίδας και η μεταφορά τους προς 
εμπλουτισμό άλλων κατάλληλων περιοχών μόνο από τη 
Δασική Υπηρεσία. Με απόφασή μας, που θα δημοσιευθεί 
στην Εφημερίδα της Κυβερνήσεως μπορεί να απαγορευ¬ 
τεί ή να τεθούν όροι ή περιορισμοί στην άσκηση της γε¬ 
ωργίας, βοσκής, υλοτομίας, χρήσης των φυτοπροστα- 
τευτικών προϊόντων και της συλλογής και κοπής αρωμα¬ 
τικών, βαφικών, αρτυματικών, μελισσοκομικών και 
ανθοκομικών - διακοσμητικών φυτών για εμπορικούς σκο¬ 
πούς. 

4. Η τήρηση της παρούσης ανατίθεται στα όργανα της Δα¬ 
σικής Υπηρεσίας, της Ελληνικής Αστυνομίας, της Αγροφυ¬ 
λακής, τους δημοτικούς και κοινοτικούς υπαλλήλους (άρ¬ 
θρο 289 παρ. 1 Ν.Δ. 86/69) και τις κυνηγετικές οργανώσεις, 
οι δε παραβάτες τιμωρούνται με τις ποινές που προβλέπο- 
νται από τις διατάξεις της Δασικής Νομοθεσίας (παρ. 9 και 
18του άρθρου 287 Ν .Δ. 86/69 και της 414985/29.11.85 (ΦΕΚ 
757/Β/18.12.85) κοινής απόφασης των Υφυπουργού Εθνι¬ 
κής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας», όπως αυτή 
τροποποιήθηκε και ισχύει σήμερα). 

5. Από τις διατάξεις της παρούσης απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

6. Η ισχύς της παρούσας άρχεται από της δημοσιεύ- 
σεώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 18 Ιουλίου 2002 

Ο Γενικός Γραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θ 1.0Γ 
Θ-ΓΠ3ΙΙ: ννθΙυηΊ35ΐθΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθτηθΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































